CELEX: 62011CN0312
Language: fi
Date: 2011-06-20 00:00:00
Title: Asia C-312/11: Kanne 20.6.2011 — Euroopan komissio v. Italian tasavalta

30.7.2011   
            
            
               FI
            
            
               Euroopan unionin virallinen lehti
            
            
               C 226/19
            
         Kanne 20.6.2011 — Euroopan komissio v. Italian tasavalta
   (Asia C-312/11)
   2011/C 226/36
   Oikeudenkäyntikieli: italia
   
      Asianosaiset
   
   
      Kantaja: Euroopan komissio (asiamiehet: J. Enegren ja C. Cattabriga)
   
      Vastaaja: Italian tasavalta
   
      Vaatimukset
   
   
               —
            
            
               On todettava, ettei Italian tasavalta ole noudattanut velvollisuuttaan saattaa asianmukaisesti ja täydellisesti voimaan yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY (1) 5 artikla, koska se ei ole säätänyt, että kaikilla työnantajilla on velvollisuus toteuttaa toimenpiteitä, jotka liittyvät vammaisia koskeviin kohtuullisiin mukautuksiin
            
         
               —
            
            
               Italian tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1)
            
            
               Italian tasavalta ei ole noudattanut velvollisuuttaan saattaa asianmukaisesti ja täydellisesti voimaan yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY 5 artikla, koska se ei ole säätänyt, että kaikilla työnantajilla on velvollisuus toteuttaa toimenpiteitä, jotka liittyvät vammaisia koskeviin kohtuullisiin mukautuksiin.
            
         
               2)
            
            
               Kyseisessä säännöksessä asetetaan jäsenvaltioille yleinen velvollisuus toteuttaa toimenpiteitä, jotta vammaiset voivat päästä johonkin toimeen, harjoittaa sitä ja edetä urallaan tai saada koulutusta. Näiden toimenpiteiden on koskettava suhteellisuusperiaatetta noudattaen ja todelliset olosuhteet huomioiden kaikkia vammaisia, työsuhteen kaikkia eri puolia ja kaikkia työnantajia.
            
         
               3)
            
            
               Italian lainsäädännössä ei näytetä säädettävän toimenpiteistä, jolla saatettaisiin voimaan tämä yleinen velvollisuus. Olemassa on tosin laki nro 68/1999, jolla joissain suhteissa annetaan jopa direktiivin 5 artiklassa säädettyjä paremmat takeet ja helpotukset. Viimeksi mainitut eivät kuitenkaan koske kaikkia vammaisia, kaikilla työnantajilla ei velvollisuutta niiden antamiseen, ne eivät koske työsuhteen kaikkia eri puolia tai ne ovat sisällöltään puhtaasti ohjelmallisia.
            
         
      (1)  EYVL L 303, s. 16.